הידעתם שגם משחק שמבוסס על 'פלאש' מחוברות הקומיקס של DC היה בפיתוח?
מוזר שרק אחרי שש שנים אנחנו רואים סרטונים על משחקים שהיו אמור לצאת לפני הרבה שנים, כמו Agent, The Dark Knight, Saints Row Undercover וכו'.
משחק אחר ומסקרן שהיה יכול להיות להיט, ואולי אפילו לשבור את קללת משחקי הסופרמן הגרועים שיצאו בזמנו, בוטל מסתבר ואת זה אנו מגלים דרך דרך ערוץ היוטיוב 'DidYouKnowGaming' בו נחשף סרטון חדש באורך 16 דקות שמדבר על משחק הסופרמן שבוטל וגם על כך שהמפיצה Brash חשבה על להביא לעולם הגיימינג גם משחק 'פלאש' מחוברות הקומיקס של DC.
הכרזת המשחק אף פעם לא הייתה רשמית מכיוון שפיתוחו אפילו לא הגיע לחצי הדרך. אבל ממה שהמפתחת, Facotr 5 הצליחה לעשות בתחילת הפיתוח, ניתן לראות בסרטון, כמו העבודה על עיצוב הדמויות שהיו אמורות להשתתף במשחק: סופרמן, סופר־גירל, דומסדיי, גנרל זוד, דארקסייד, בריניאק ועוד.
ב־2009 המפיצה של המשחק Brash Entertainment יצאה מהעסק והפרויקט ננטש. Factor 5 נסגרה באותה שנה, וכל שאפשר לקוות הוא שיום אחד תבוא מפתחת אמיצה שתיקח על עצמה את האחריות להביא לנו משחק סופרמן חדש, שאולי יצליח. אך מתי זה יקרה?